
INFORMACIONI LIST

	

	                                       Održivi paket usluga za finansijsku inkluziju

	Karakteristike proizvoda
	Održivi paket za finansijsku inkluziju (u daljem tekstu: Paket usluga) omogućava korištenje paketa bankarskih usluga po jedinstvenoj cijeni izraženoj kroz mjesečnu naknadu za vođenje Paketa usluga . Ovaj proizvod se ugovara na osnovu stalnih priliva plate, penzije, invalidnine te drugih izvora primanja usmjerenih na tekući račun. Za korištenje usluga sadržanih u Paketu usluga, Klijent i Banka zaključuju posebne ugovore koji se odnose na pojedine bankarske proizvode i usluge.

	Korisnici
	Korisnici Paketa usluga mogu biti: 
· domaća fizička lica - rezidenti stariji od 18 (osamnaest) godina sa stalnim prebivalištem u BiH,
· maloljetni rezidenti za koje račun može otvoriti zakonski zastupnik (roditelj),
· lica pod starateljstvom (punoljetna i maloljetna) za koje račun mogu otvoriti zakonski staratelji,
· strana fizička lica - nerezidenti.

	Iznos usluge, oznaka valute i uslovi korištenja 
	Mjesečna naknada za vođenje Paketa usluga je promjenjiva naknada u iznosu 0,30% prosječne neto plate u FBiH za prethodnu godinu izračunate na godišnjoj razini. Navedena naknada se mijenja godišnje nakon objave prosječne neto plate u FBIH od strane Zavoda za statistiku FBiH pri čemu navedena naknada ne može biti veća od 0,30% prosječne neto plate u FBIH izražena na godišnjem nivou.


	Preduslov za korištenje proizvoda
	Aktivan tekući račun[footnoteRef:1] u banci. [1:  Ne podrazumijeva osnovni račun propisan Zakonom o unutrašnjem platnom prometu F BiH] 


	Trajanje ugovora
	Na neodređeno vrijeme, do otkaza usluge ili nastupanja uslova za raskid ugovora.

	Prijevremeni raskid/otkaz ugovora
	[bookmark: _Hlk147912694]Svaka ugovorna strana ima pravo na raskid ugovora bez otkaznog roka. Ugovor prestaje važiti jednostranim otkazom ili raskidom od strane Klijenta ili Banke, uslijed smrti Klijenta, zakonskih ili podzakonskih propisa. Banka zadržava pravo jednostranog otkaza Ugovora bez obrazloženja istog. Kad Klijent zloupotrijebi prava i ovlaštenja u korištenju usluge, ili ukoliko postupa suprotno zakonskim odredbama koje se odnose na poslovni odnos i korištenje usluge, Banka može i bez njegovog pristanka zatvoriti Paket, te u slučaju ukoliko se račun proglasi neaktivnim. Korisnik se o jednostranom raskidu Ugovora obavještava pisanim putem pri čemu se osnovna kao i sve dodatne kartice gase. Ovaj Ugovor će se smatrati raskinutim ukoliko tekući račun Klijenta otvoren u Banci bude ugašen/zatvoren iz bilo kojeg razloga i to momentom gašenja/zatvaranja tekućeg računa. 

	Visina i promjenjivost nominalne kamatne stope 
	Nije primjenjivo na ovu vrstu usluge.

	Metod koji se primjenjuje kod obračuna nominalne kamatne stope 
	Nije primjenjivo na ovu vrstu usluge.

	Efektivna kamatna stopa
	Nije primjenjivo na ovu vrstu usluge.

	Zatezna kamata
	U slučaju kašnjenja sa izmirenjem bilo koje ugovorene obaveze Banka će Korisnik mjesečno obračunavati zateznu kamatu u skladu sa zakonski propisanom, a koja na  dan uručenja ovog informacionog lista iznosi 10% na godišnjem nivou, na iznos dospjele obaveze računajući od dana dospijeća i to za kašnjenja duža od 10 dana. Obračun zatezne kamate Korisnik može preuzeti u prostorijama Banke. Izmjena visine stope zatezne kamate će se vršiti samo na osnovu izmjena zakonskih propisa.

	Iznosi naknada
	Banka u vrijeme izrade ovog informacionog lista primjenjuje naknade za Paket  kako slijedi:
	Proizvod/Usluga
	Naknada

	Mjesečna naknada za vođenje paketa – promjenjiva naknada u iznosu 0,30% prosječne neto plate u FBiH za prethodnu godinu izračunate na godišnjoj razini
	0,30% (KM 4,78)*

	Vođenje računa
	Bez naknade  

	Izdavanje/reizdavanje debitne kartice
	Bez naknade  

	Godišnja članarina za debitnu karticu
	Bez naknade

	Slanje izvoda putem emaila ili drugog elektronskog načina
	Bez naknade

	Naknada za korištenje Internet i mobilnog bankarstva
	Bez naknade

	Otvaranje trajnog naloga
	Bez naknade

	Promjena PIN-a
	Bez naknade

	Neograničeno plaćanje roba i usluga na POS terminalima u BiH
	Bez naknade

	Naknada za povećanje prekoračenja na zahtjev klijenta
	Bez naknade

	10 naloga UPP bezgotovinskih kumulativno do max. 10.000,00 KM mjesečno (GC nalozi - bezgotovinska plaćanja putem šaltera, internet/mobilnog bankarstva, trajnog naloga)
	Bez naknade


* U odnosu na prosječnu neto platu u FBIH za prethodnu godinu izračunatu na godišnjoj razini. Navedena naknada se mijenja godišnje nakon objave prosječne neto plate u FBIH od strane Zavoda za statistiku FBiH pri čemu navedena naknada ne može biti veća od 0,30% prosječne neto plate u FBIH izražena na godišnjem nivou.

U slučaju prekoračenja 10 UPP bezgotovinskih naloga ili kumulativa KM 10.000, Banka primjenjuje naknade u skladu sa Tarifom naknada u poslovanju sa fizičkim licima važećoj u momentu obračuna naknade. Za sve ostale proizvode/usluge koje nisu sadržane u Paketu, Banka primjenjuje naknade u skladu sa Tarifom naknada u poslovanju sa fizičkim licima.

Tarife naknada kao svojevrstan cjenovnik dodatnih uslužnih poslova su, promjenjiva kategorija i mijenjaju se s vremena na vrijeme u skladu sa poslovnom politikom Banke. U slučaju izmjene  Banka će izmijenjenu i dopunjenu Tarifu naknada objaviti u svim svojim poslovnim jedinicama i na interenet stranici Banke 15 (petnaest) dana prije početka primjene izmijenjenih naknada. Smatra se da je Korisnik upoznat sa izmjenama i dopunama Tarife naknada istekom roka od 15 (petnaest) dana od dana njihove objave u poslovnim jedinicama Banke i na internet stranici Banke. Izmijenjena i dopunjena Tarifa naknada primjenjuje se istekom 15 (petnaest) dana od dana objave iste u poslovnim jedinicama i na internet stranici Banke. Tako promijenjena Tarifa će se primjenjivati na zaključeni Ugovor bez obaveze zaključenja aneksa na Ugovor i/ili pribavljanja saglasnosti za primjenu od strane Korisnika. Važeća Tarifa naknada Vlasniku računa je dostupna  u svakoj poslovnici Banke kao i na internet stranici banke www.pbs.ba.  

	Ukupan iznos troškova koje Klijent treba platiti na reprezentativnom primjeru naknada korištenjem Paketa i bez korištenja Paketa




















		Proizvodi/usluge unutar paketa 
	Mjesečne cijene pojedinačnog korištenja proizvoda/usluga izvan Paketa
	Mjesečne cijene pojedinačnih proizvoda/usluga u Paketu

	Mjesečna naknada za vođenje paketa 
	n/a
	0,30% (KM 4,78)

	Otvaranje računa 
	Bez naknade  
	Bez naknade  

	Naknada za vođenje tekućeg računa
	KM 2,50
	Bez naknade  

	Zatvaranje računa
	Bez naknade  
	Bez naknade

	Debitna kartica – izdavanje 
	Bez naknade
	Bez naknade

	Debitna kartica –godišnja članarina 10 KM (iskazana na mjesečnom nivou)
	KM 0,83
	Bez naknade

	Debitna kartica – reizdavanje 10 KM (iskazana na mjesečnom nivou)
	KM 0,27
	Bez naknade

	Slanje izvoda putem emaila ili drugog elektronskog načina
	Bez naknade
	Bez naknade

	Naknada za korištenje Internet i mobilnog bankarstva
	KM 2,90
	Bez naknade

	Promjena PIN-a
	KM 10,00
	Bez naknade

	Neograničeno plaćanje roba i usluga na POS terminalima u BiH
	Bez naknade
	Bez naknade

	Naknada za povećanje prekoračenja na zahtjev klijenta
	KM 10,00
	Bez naknade

	10 naloga UPP bezgotovinskih kumulativno do max. 10.000,00 KM mjesečno
	KM 30,00/KM 7,00 (primjer 10 naloga uz cijenu za bezgotovinske GC naloge 3,00KM/0,70 KM)
	Bez naknade

	Ukupno za platiti
	KM 56,50*/KM 33,50**
	KM 4,78

	*iznos ukoliko Klijent realizira 10 GC naloga putem šaltera
**Iznos ukoliko Klijent realizira 10 GC naloga putem elektronskog bankarstva




	Raspolaganje  sredstvima
	Sredstvima na računu Korisnik može raspolagati najviše do visine raspoloživog salda. 
Raspolaganje sredstvima na računu je moguće:
· isplatom gotovine u domaćoj valuti;
· plaćanjem debitnom  karticom;
· isplatom gotovine na bankomatima i POS uređajima;
· trajnim nalogom;
· elektronskim bankarstvom.

	Postupanje sa 
neaktivnim 
računima
	Neaktivni račun je račun na kojem nije bilo aktivnosti od Korisnika, uklјučujući deponovanje ili povlačenje sredstava sa računa  u periodu od jedne godine od dana poslјednje aktivnosti Korisnika, a u slučaju oročenih depozita godinu nakon datuma dospijeća. Banka će račun  na kojem nije bilo aktivnosti deponovanja ili povlačenja sredstava s računa, urađenih ili zadanih od strane Korisnika i druge ovlaštene osobe u razdoblju od 12 (dvanaest) mjeseci od dana zadnje aktivnosti, izuzev računa koji je u pravnom postupku (naplata prisilnim putem ili blokada), proglasiti neaktivnim. Ne smatraju se aktivnostima deponovanja ili povlačenja sredstava sa računa, aktivnosti Banke na računu (automatski upis kamate, naplate u vezi s računom i sl.) te aktivnosti od strane lica nezavisno od volje Korisnika (naplata nadležnih organa ili po sudskoj presudi i sl.). 
O računima koji će postati neaktivni, Banka će obavijestiti klijente putem zvanične web stranice Banke  www.pbs.ba.Račun na kojem ima sredstava Banka proglašava neaktivnim i drži ga u tom statusu sve dok na računu ima sredstava ili dok se račun ne aktivira voljom samog Korisnika. Banka će automatizmom blokirati karticu po neaktivnom računu. Banka će mjesečno obračunavati i naplaćivati naknadu na teret neaktivnih računa koji imaju zatečeno saldo na računu, a za vođenje računa u skladu sa važećom Tarifom naknada u poslovanju sa fizičkim licima. 
Neaktivni račun ponovno se aktivira radnjama klijenta ili po njegovom nalogu, koje imaju za posljedicu deponovanja ili povlačenje sredstava s računa isključivo na osnovu dokumentacije neophodne za otvaranje računa koja je propisana važećim zakonskim i podzakonskim aktima, odnosno aktima Banke na dan aktiviranja računa Po aktiviranju računa klijentu se može deblokirati postojeća kartica ili izraditi nova. Ukoliko Korisnik prilikom obavljanja transakcije ne dostavi Banci potrebnu dokumentaciju Banka će, a do dostave potrebne dokumentacije, onemogućiti Vlasniku računa raspolaganje sredstvima sa računa i neće obaviti zahtijevanu transakciju. Ukoliko na neaktivnom računu ne postoje sredstva za naplatu naknade za vođenje neaktivnog računa, Banka će neaktivan račun i karticu po istom ugasiti. 

	Notarske usluge 
	Korištenje notarskih usluga je moguće u slučaju kada se daju posebne punomoći drugim licima za raspolaganje sredstvima na računu. Troškovi ovise o  tarifi notara koji vrši ovjeru ili izdaje dokument.

	Informacija o obavezi zaključenja ugovora o sporednim uslugama
	Za sve proizvode i usluge koji ulaze u sadržaj Paketa, Korisnik i Banka zaključuju poseban ugovor uključujući i zaključenje ugovora prihvatom Zahtjeva/Pristupnice u slučajevima kod kojih se ne zahtijeva zaključenje posebnog ugovora.

	Instrumenti osiguranja ispunjenja obaveza
	Nije primjenjivo

	Iznos naknade za prijevremeni povrat
	Nije primjenjivo

	Promjena
podataka

	Korisnik, njegov zakonski zastupnik, staratelj i opunomoćeno lice o promjeni adrese i drugih ličnih i drugih relevantnih podataka obavezan je odmah obavijestiti Banku, a najduže u roku od 8 (osam) radnih dana od dana nastale promjene. Sve pisane obavijesti koje Banka dostavlja Vlasniku računa, njegovom zakonskom zastupniku, staratelju i opunomoćenom licu smatrat će se valjano dostavljenim ukoliko su poslane na zadnju adresu o kojoj je Banka obaviještena. Korisnik snosi sve štetne posljedice zbog propuštanja izvršenja obaveze obavještavanja Banke.

	Pravo na prigovor
	Vlasnik računa ima pravo na prigovor usmeno ili u pisanoj formi Banci ukoliko smatra da se Banka ne pridržava odredbi zakona, obaveza iz Ugovora, Opštih uslova i dobre poslovne prakse. Ukoliko Vlasnik računa nije zadovoljan odgovorom Banke na usmeni prigovor Banka ga je dužna upoznati da prigovor može podnijeti u pisanoj formi na adresu Obala Kulina bana 18, 71000 Sarajevo ili elektronskim putem na e-mail adresu info@pbs.ba. Banka je dužna poduzeti sve mjere za rješavanje prigovora u skladu sa zakonom i internim aktima i dostaviti pisani odgovor podnosiocu prigovora najkasnije u roku 30 dana od datuma podnošenja prigovora. Vlasnik računa može pisani prigovor uputiti i Agenciji za bankarstvo F BiH sa sjedištem u ul. Zmaja od Bosne 47b, 71000 Sarajevo ili na e-mail adresu ombudsmena za bankarstvo ombudsmen@fba.ba, u roku 3 mjeseca od dana dostavljanja odgovora, odnosno isticanja roka za odgovor.

	Pravo korisnika na besplatnu kopiju nacrta ugovora
	U pregovaračkoj fazi Korisnik ima pravo da na zahtjev dobije besplatnu kopiju nacrta ugovora, izuzev ako Banka ocijeni da ne želi zasnovati odnos sa klijentom u konkretnom pravnom poslu. 

	Zaštita tajnosti 
ličnih podataka  
	Banka kao kontrolor ličnih podataka obrađuje podatke nosilaca podataka (korisnika računa, i drugih lica uključenih u ugovorni odnos) u skladu sa Zakonom o zaštiti ličnih podataka BiH, podzakonskim aktima i internim aktima Banke.
Lični podaci se prikupljaju i obrađuju isključivo u svrhu:
· odlučivanja o uspostavi i realizaciji poslovnog odnosa po proizvodu Održivi paket usluga za finansijsku inkluziju,  
· praćenja i naplate obaveza po proizvodu Održivi paket usluga za finansijsku inkluziju,
· ispunjenja zakonskih i regulatornih obaveza Banke,
· sprječavanje zloupotreba i prevara,
· ponude i unapređenja usluga Banke, uključujući markentiške aktivnosti,
· ostvarivanja drugih legitimnih interesa u skladu sa zakonom.
Banka je obavezna čuvati podatke nosilaca podataka samo onoliko koliko je potrebno radi ostvarivanja svrhe obrade, a po prestanku svrhe, podaci će se brisati, anonimizirati ili arhivirati u skladu sa zakonom.
Banka može prenjeti lične podatke u inostranstvo, uključujući i zemlje koje nisu članice Evropske unije, isključivo ako je osiguran odgovarajući nivo zaštite u skladu sa Zakonom o zaštiti ličnih podataka BiH i međunarodnim ugovorima. U takvim slučajevima Banka je dužna preduzeti sve tehničke i organizacione mjere zaštite.
Nosioci podataka imaju pravo da u svakom trenutku:
· dobiju informaciju da li se njihovi podaci obrađuju i u koje svrhe,
· dobiju pristup svojim podacima,
· zahtjevaju ispravku netačnih ili nepotpunih podataka,
· zahtjevaju brisanje podataka ( pravo na zaborav) kada ne postoji pravni osnov za dalju obradu,
· ograniče obradu u slučajevima predviđenim zakonom,
· ulože prigovor na obradu podataka u svrhe marketinga ili drugih legitimnih interesa Banke,
· zatraže prijenos svojih podataka drugom kontroloru ( pravo prenosivosti podataka),
· povuku suglasnost za obradu podataka, s tim da povlačenje saglasnosti ne utiče na zakonitost obrade prije njenog povlačenja
Banka omogućava nosiocima podataka da ostvare svoja prava podnošenjem zahtjeva, koji je dostupan u svim poslovnicama i na Internet stranici Banke www.pbs.ba Na svaki zaprimljeni Zahtjev Banka će odgovoriti u roku od 30 dana u skladu sa Zakonom o zaštiti ličnih podataka. Takođe nosilac podataka ima pravo podnijeti prigovor Agenciji za zaštitu ličnih podataka BiH.


	Period važenja podataka
	Svi podaci i uslovi navedeni u ovom Informacionom listu važe 15 (petnaest) dana od datuma preuzimanja Informacionog lista.



Informacioni list izdao/la:         ime i prezime, naziv radnog mjesta
                                                         (pečat i potpis ovlaštene osobe)

Informacioni list preuzeo/la:     ime i prezime
                                                                 (potpis klijenta)

